[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 11.4.2011

COM(2011) 188 τελικό

2011/0074 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τη θέση που πρέπει να λάβει η Ευρωπαϊκή Ένωση, στο πλαίσιο της μεικτής επιτροπής EΚ-Ανδόρας, σχετικά με τον κατάλογο των διατάξεων σε θέματα τελωνειακής ασφάλειας που πρέπει να θεσπιστεί δυνάμει του άρθρου 12β παράγραφος 1 της συμφωνίας, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και του Πριγκιπάτου της Ανδόρας, αφετέρου

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ

(1) Στις 27 Ιανουαρίου 2011, η Ευρωπαϊκή Ένωση και το Πριγκιπάτο της Ανδόρας υπόγραψαν πρωτόκολλο για την επέκταση της συμφωνίας τελωνειακής ένωσης που συνήφθη το 1990 στα τελωνειακά μέτρα ασφάλειας (εφεξής «η συμφωνία»). Το πρωτόκολλο αυτό περιλαμβάνει την υποχρέωση για την Ανδόρα να συμπεριλάβει το κοινοτικό κεκτημένο στο τομέα των τελωνειακών μέτρων ασφάλειας.

(2) Το πρωτόκολλο ορίζει ότι ο λεπτομερής κατάλογος των εν λόγω μέτρων που πρέπει να εγκρίνει η Ανδόρα καθορίζεται από τη μεικτή επιτροπή EΚ-Ανδόρας, η οποία συστάθηκε δυνάμει του άρθρου 17 της συμφωνίας. Πρόκειται εν προκειμένω για διατάξεις σχετικά με τη διασάφηση εμπορευμάτων πριν από την εισαγωγή ή την έξοδό τους από το τελωνειακό έδαφος, τους εγκεκριμένους οικονομικούς φορείς, καθώς και τους τελωνειακούς ελέγχους ασφάλειας και τη διαχείριση κινδύνων στον τομέα της ασφάλειας. Το σχέδιο καταλόγου των σχετικών διατάξεων επισυνάπτεται ως παράρτημα στην παρούσα πρόταση απόφασης του Συμβουλίου.

ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ

- Διαβούλευση με τα ενδιαφερόμενα μέρη

Οι τελωνειακές αρχές της Ανδόρας συμφώνησαν επί του σχεδίου απόφασης της μεικτής επιτροπής. Η Ανδόρα γνώριζε άλλωστε ήδη τον εν λόγω κατάλογο των κοινοτικών διατάξεων που πρέπει να θεσπίσει στο πλαίσιο αυτό κατά τις διαπραγματεύσεις του πρωτοκόλλου. Είναι σκόπιμο να επιβεβαιωθεί τώρα επίσημα ο εν λόγω κατάλογος.

- Εκτίμηση επιπτώσεων

Δεν θεωρείται αναγκαίο να πραγματοποιηθεί εκτίμηση επιπτώσεων, δεδομένου ότι η απόφαση θέτει σε εφαρμογή τη συμφωνία και δεν τροποποιεί το περιεχόμενό της.

ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

(1) Το Συμβούλιο καλείται να εγκρίνει τη θέση της Ένωσης όσον αφορά το σχέδιο απόφασης της μεικτής επιτροπής EΚ-Ανδόρας σχετικά με τον εν λόγω κατάλογο κατ’εφαρμογή των διατάξεων του άρθρου 207 παράγραφος 4 πρώτο εδάφιο, σε συνδυασμό με τις διατάξεις του άρθρου 218 παράγραφος 9 της συνθήκης για τη λειτουργία της Ευρωπαϊκής Ένωσης.

(2) Η νομική βάση του σχεδίου απόφασης της μεικτής επιτροπής καθορίζεται στο άρθρο 12β παράγραφος 1 της συμφωνίας.

(3) Η παρούσα πρόταση εμπίπτει στην κοινή εμπορική πολιτική η οποία αποτελεί αποκλειστική εξωτερική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας.

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Η πρόταση δεν έχει άμεσες επιπτώσεις στον προϋπολογισμό της Ένωσης.

2011/0074 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

για τη θέση που πρέπει να λάβει η Ευρωπαϊκή Ένωση, στο πλαίσιο της μεικτής επιτροπής EΚ-Ανδόρας, σχετικά με τον κατάλογο των διατάξεων σε θέματα τελωνειακής ασφάλειας που πρέπει να θεσπιστεί δυνάμει του άρθρου 12β παράγραφος 1 της συμφωνίας, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και του Πριγκιπάτου της Ανδόρας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,

Έχοντας υπόψη την πρόταση της Επιτροπής,

Εκτιμώντας ότι το άρθρο 12β παράγραφος 1 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και του Πριγκιπάτου της Ανδόρας, αφετέρου, η οποία υπεγράφη στις 28 Ιουνίου 1990[1], ορίζει ότι το Πριγκιπάτο θεσπίζει τα τελωνειακά μέτρα ασφάλειας που εφαρμόζονται από την Ευρωπαϊκή Ένωση και ότι ο λεπτομερής κατάλογος των σχετικών διατάξεων καθορίζεται από τη μεικτή επιτροπή που προβλέπεται στο άρθρο 17 της εν λόγω συμφωνίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η θέση που πρέπει να λάβει η Ευρωπαϊκή Ένωση στο πλαίσιο της μεικτής επιτροπής η οποία θεσπίστηκε δυνάμει της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και του Πριγκιπάτου της Ανδόρας, αφετέρου σχετικά με τον κατάλογο των διατάξεων σε θέματα τελωνειακής ασφάλειας που πρέπει να θεσπιστεί δυνάμει του άρθρου 12β παράγραφος 1 της εν λόγω συμφωνίας καθορίζεται στην επισυναπτόμενη πρόταση απόφασης της μεικτής επιτροπής EΚ-Ανδόρας.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

(Σχέδιο)

Απόφαση αριθ. 1/2011 της ΜΕΙΚΤΗΣ ΕΠΙΤΡΟΠΗΣ ΕΚ-ΑΝΔΟΡΑΣ

της …

για τη θέσπιση του καταλόγου των διατάξεων σε θέματα τελωνειακής ασφάλειας που προβλέπεται στο άρθρο 12β παράγραφος 1 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

Η ΜΕΙΚΤΗ ΕΠΙΤΡΟΠΗ,

Έχοντας υπόψη τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας[2], η οποία υπεγράφη στο Λουξεμβούργο στις 28 Ιουνίου 1990, εφεξής «η συμφωνία», και ιδίως το άρθρο 12β παράγραφος 1,

Εκτιμώντας ότι η προαναφερόμενη παράγραφος 1 ορίζει ότι το Πριγκιπάτο της Ανδόρας θεσπίζει τα τελωνειακά μέτρα ασφάλειας που εφαρμόζονται από την Ευρωπαϊκή Ένωση και ότι ο λεπτομερής κατάλογος των σχετικών διατάξεων του κοινοτικού κεκτημένου καθορίζεται από τη μεικτή επιτροπή που προβλέπεται στο άρθρο 17 της συμφωνίας,

ΑΠΟΦΑΣΙΖΕΙ:

Άρθρο 1

Ο κατάλογος των διατάξεων του κοινοτικού κεκτημένου που πρέπει να θεσπιστεί από το Πριγκιπάτο της Ανδόρας δυνάμει του άρθρου 12β παράγραφος 1 της συμφωνίας καθορίζεται ως εξής:

Κατηγορία τελωνειακών μέτρων ασφάλειας | Διατάξεισ του κοινοτικού τελωνειακού κώδικα – Κανονισμόσ (ΕΟΚ) αριθ. 2913/92 του Συμβουλίου[3] | Διατάξεισ εφαρμογής του κοινοτικού τελωνειακού κώδικα – Κανονισμόσ (ΕΟΚ) αριθ. 2454/93 του Συμβουλίου[4] |

Διασαφήσεις πριν από την είσοδο και την έξοδο των εμπορευμάτων | Είσοδος: Άρθρα 36α έως 36γ | Είσοδος: Άρθρα 181β έως 184γ |

Έξοδος: Άρθρα 182α έως 182δ | Έξοδος: - Άρθρα 592α έως 592δ και 592στ (τελωνειακή διασάφηση κατά την εξαγωγή) - Άρθρα 842α έως 842στ (συνοπτική διασάφηση εξόδου) |

Εγκεκριμένος οικονομικός φορέας | Άρθρο 5α | Άρθρα 14α έως 14δ, 14στ έως 14ια και 14ιζ έως 14κδ |

Τελωνειακοί έλεγχοι ασφάλειας και διαχείριση κινδύνων στον τομέα της ασφάλειας | Άρθρο 13 | Γενικά: Άρθρα 4στ και 4ι |

Είσοδος: Άρθρα 184δ έως 184ε |

Έξοδος: - Άρθρα 592ε και 592ζ (τελωνειακή διασάφηση κατά την εξαγωγή) - Άρθρο 842δ παράγραφος 2 (συνοπτική διασάφηση εξόδου) |

Άρθρο 2

Η παρούσα απόφαση αρχίζει να ισχύει την ίδια ημερομηνία με την ημερομηνία έναρξης ισχύος της απόφασης του Συμβουλίου σχετικά με την υπογραφή και την προσωρινή εφαρμογή του Πρωτοκόλλου για την επέκταση της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας στα τελωνειακά μέτρα ασφάλειας.

Βρυξέλλες,

Για τη Μεικτή Επιτροπή

Ο Πρόεδρος

[1] ΕΕ L 374 της 31.12.1990, σ. 14.

[2] ΕΕ L 374 της 31.12.1990, σ. 14.

[3] ΕΕ L 302 της 19.10.1992, σ. 1, κανονισμός, όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).

[4] ΕΕ L 253 της 11.10.1993, σ. 1, κανονισμός όπως τροποποιήθηκε τελευταία με τον κανονισμό (ΕΚ) αριθ. 430/2010 (ΕΕ L 125 της 21.5.2010, σ. 10).